डुंडेरा सरपंच ने पेयजल के लिए मांगा पाइप लाइन
मंगलवार को जनदर्शन में आमलोगों के अलावा दिव्यांगों ने अपनी समस्या से कलेक्टर को अवगत कराया। गुरुर ब्लाॅक के ग्राम कन्हारपुरी के दिव्यांग भूपेश कुमार सेन ने कलेक्टर राजेश सिंह राणा को बताया कि घर की हालत ठीक नहीं है।
दिव्यांग होने के कारण कोई अन्य काम नहीं कर सकता। इसलिए सरकारी नौकरी दी जाए। उन्होंने बताया कि जिले के विभिन्न विभागों में निकलने वाले नौकरी के लिए आवेदन देते थक चुका हुं। लेकिन अभी तक मुझे सरकारी नौकरी नहीं मिली है। जबकि पढ़ाई के साथ-साथ मैने कंप्यूटर का कोर्स भी किया है। मुझे दिव्यांग कोटे से नौकरी दिलाई जाए। जिससे मेरा भविष्य सुरक्षित हो सके। कलेक्टर ने उनकी समस्या को गंभीरतापूर्वक सुना व प्राथमिकता से निराकरण का भरोसा उन्हें दिलाया। ग्राम पंचायत सिरसिदा के सरपंच ने पेयजल के लिए बोरखनन एवं पानी टंकी निर्माण कराने, ग्राम पंचायत चिलमगोटा के सरपंच ने सामुदायिक भवन निर्माण कराने, ग्राम पंचायत डुंडेरा के सरपंच ने पेयजल के लिए पाईप लाईन विस्तार कराने, ग्राम पंचायत बोहारडीह के सरपंच ने वार्ड 6 और 18 में बोर खनन कराने, ग्राम नवागांव के सुकालुराम ने प्रधानमंत्री आवास योजना का लाभ दिलाने, ग्राम मड़ियाकट्टा के रघुनंदन ने विकलांग पेंशन दिलाने, ग्राम सुर्रा के विनोद कुमार ने नौकरी दिलाने, ग्राम गहिरा नवागांव की दुखिया बाई ने सौर सुजला योजना का लाभ दिलाने, ग्राम अरौद की बती बाई ने वृृद्धावस्था पेंशन दिलाने की मांग कलेक्टर से की।
महिलाओं ने ब्यूटी पार्लर प्रशिक्षण दिलाने की मांग
जनदर्शन में ग्राम सिवनी की पार्वती बाई, संगीता बलेन्द्र, धनेश्वरी बाई, रेवती बाई सहित अन्य महिलाओं ने कौशल विकास योजना के अंतर्गत व्यूटीपार्लर प्रशिक्षण दिलाने की मांग की। इन महिलाओं ने बताया कि ट्रेनिंग लेकर रोजगार कर सकती है। इससे परिवार की आर्थिक स्थिति मजबुत होगी। कुम्हालोरी के हरिराम ने वृृद्धावस्था पेंशन दिलाने, ग्राम छेड़िया की चमारिन बाई ने आर्थिक सहायता दिलाने, ग्राम सिब्दी की कलिन्द्री बाई ने निराश्रित पेंशन दिलाने, संबंधित आवेदन कलेक्टर को सौंपे।
hin_Deva hin_Deva hin_Deva hin_Deva hin_Deva